text: [{"text_idx": "#000005", "text": "Fincila bara 2011 keessa prezdantii yeroo dheeraaf biyyattii bulchaa ture Mu\u2019ammar Gadaafii taayitaa irraa fonqolche hordofuun, Liibiyaan hanga har\u2019aatti jeequmsa hamaa keessa jirti. Lola Liibiyaa keessatti waggaa torba dura jalqabame kanaan, lammiileen biyyattii 500,000 ol tahan qe\u2019ee fi qabeenya isaanii irraa kan buqqifaman tahuu gabaasni kun ni ibsa."}, {"text_idx": "#000007", "text": "Liibiyaan yeroo ammaa mootummaa beekkamtii UN qabu kan magaalaa Triippoolii maandheffatee fi Garee miseensota Paarlaamaa magaalaa Tobruk jedhamtu keessa mandheffateen buulaa jirti. Humnoota lamaan gurguddoo Liibiyaa bulchaa jiraniin alattis gareewwan hidhattootaa heddu naannawa adda addaa kan too\u2019atan yoo tahu, qabeenya boba\u2019aa fi buufataalee doonii too\u2019achuudhaaf wal dorggommii godhaniin biyyattiin dirree jeequmsaa taatee itti fuftee jirti."}]